
Mae mathemateg o’n cwmpas ymhobman ac 
rydym yn ei defnyddio bob dydd!
Bydd llawer ohonoch yn gwneud y gweithgareddau 
mathemategol hyn ac yn ymarfer sgiliau rhif eich plant 
yn barod, heb feddwl am y peth!

Y peth pwysicaf yw gwneud dysgu mathemateg
yn HWYL!
 (
Llyfryn 2
)

 (
Beth bynnag wnewch chi, gwnewch yn siŵr fod eich plant yn 
MWYNHAU Mathemateg!
Os ydynt yn cael trafferth deall, yn gwneud camgymeriadau neu’n diflasu, cadwch eich pwyll, gwnewch y gwaith yn haws, newidiwch y pwnc, dweud jôc, chwarae pêl-droed neu fynd i’r parc ond peidiwch â mynd yn flin na diamynedd – 
gallech wneud iddynt gasáu mathemateg
 am byth!
)




                          






Adio
Bydd disgyblion yn dechrau defnyddio ‘llinellau rhifau gwag’ eu hunain, gan gychwyn â’r rhif uwch a chyfrif ymlaen.
Dechreuwch gyfrif ymlaen fesul deg ac un.
      [image: ]
Bydd hyn yn helpu plant i adio’n fwy effeithlon drwy adio’r digidau mewn un cam (gan ddefnyddio’r ffaith gyfarwydd 4 + 3 = 7)
[image: ]
Wedyn byddant yn adio’r degau mewn un cam a’r unedau mewn un cam.

· Gall pontio drwy ddeg wneud disgyblion yn fwy effeithlon.

Parau sydyn hyd at 10
Gwnewch set o 12 cerdyn yn dangos y rhifau o 0 i 10, ond gyda dau 5.
Os ydych yn dymuno, gallwch ddefnyddio cardiau chwarae.
· Shyfflwch y cardiau a’u rhoi i’ch plentyn.
· Amserwch faint mae’n ei gymryd i ganfod pob pâr hyd at 10.
        [image: ]
   
Gwnewch hyn eto yn nes ymlaen yn yr wythnos er mwyn gweld a all eich plentyn guro’r amser blaenorol.

Dyfalu’r siâp
· Meddyliwch am siâp 2D (triongl, cylch, petryal, sgwâr, pentagon neu hecsagon). Gofynnwch i’ch plentyn ofyn cwestiynau er mwyn canfod pa siâp ydyw. 
· Gallwch ateb Ie neu Na yn unig. Er enghraifft, gallai eich plentyn ofyn: Oes ganddo 3 ochr? Neu: Ydy’r ochrau’n syth?
· A all ddyfalu eich siâp gan ddefnyddio llai na phum cwestiwn?
· Wedyn gofynnwch i’ch plentyn ddewis siâp er mwyn i chi gael gofyn y cwestiynau.

Dyma amryw gemau rhifau y gallwch annog eich plant i’w chwarae – beth am chwarae fel teulu?

Ffeithiau rhifau
Bydd angen dis 1–6.
· Cymerwch eich tro. Rholiwch y dis. Pa mor sydyn gallwch ddweud y rhif y mae angen ei adio at y rhif ar y deis er mwyn gwneud 10, e.e. 

· Os ydych yn iawn, rydych 
yn sgorio pwynt.
· Y cyntaf i gyrraedd 10 sy’n ennill.
Gallwch ymestyn y gweithgaredd hwn drwy wneud i’r ddau rif adio i wneud 20 neu 50.

Mathemateg siopa
Ar ôl bod yn siopa, dewiswch 6 eitem sy’n costio llai na £1 yr un. Gwnewch label pris ar gyfer pob un, e.e. 39c, 78c.
Shyfflwch y labeli. Wedyn gofynnwch i’ch plentyn wneud un neu fwy o’r rhain:
· Rhoi trefn ar y labeli, gan gychwyn â’r isaf.
· Dweud pa bris sy’n odrif a pha bris sy’n eilrif.
· Adio 9c at bob pris yn eu pen.
· Tynnu 20c oddi ar bob pris yn eu pen.
· Dweud pa ddarnau arian i’w defnyddio i dalu am bob eitem.
· Dewis unrhyw ddwy eitem, a chanfod cyfanswm y gost.
· Cyfrifo’r newid o £1 ar gyfer pob eitem.
[image: http://etc.usf.edu/clipart/41600/41626/ruler-half_41626_lg.gif]
Llinell syth
Dewiswch 4 tegan a’u rhoi ar y bwrdd yn nhrefn eu hyd. Defnyddiwch bren mesur i fesur pob tegan i’r cm agosaf. 



Tynnu
Bydd disgyblion yn dechrau defnyddio sgwariau cant a llinellau rhifau gwag i’w helpu i gyfrifo. 
Cyfri’n ôl
Dechrau drwy gyfri’n ôl fesul deg neu un.
                 [image: ]
Wedyn helpu disgyblion i ddod yn fwy effeithlon drwy dynnu’r uned mewn un cam (gan ddefnyddio’r ffaith gyfarwydd 7 – 3 = 4).

                [image: ]
Tynnu’r degau mewn un cam a’r unedau mewn un cam. 
                     [image: ]

Cyfrif ymlaen
Os yw’r rhifau yn y cyfrifiad yn agos at ei gilydd neu’n agos at luosrifau o 10, 100 ac ati, gall fod yn fwy effeithlon cyfrif ymlaen. Cyfrwch ymlaen o 47 i 82 mewn camau o 10 a chamau o 1. Dylai’r llinell rhifau barhau i ddangos 0 fel bod disgyblion yn gallu croesi allan yr adran o 0 at y rhif lleiaf. Wedyn gallant gysylltu’r dull hwn â ‘thynnu i ffwrdd’. 

[image: ]
Lluosi

Gellir dangos adio sawl gwaith ar linell rhifau.

Dylai disgyblion wybod fod 3 x 5 yn rhoi’r un ateb â 5 x 3. Gellir dangos hyn ar y llinell rhifau hefyd.

Dylai disgyblion allu modelu cyfrifiad lluosi gan ddefnyddio arae. Bydd y wybodaeth hon yn help iddynt ddatblygu’r dull grid.


            [image: ]


Rhannu

Bydd disgyblion yn datblygu eu dealltwriaeth o rannu ac yn defnyddio nodiadau bras i’w helpu i gyfrifo. 

Rhannu’n hafal

Rhennir 6 oren rhwng 2 o bobl. Sawl un mae pawb yn ei gael?
                           [image: ]
Grwpio neu dynnu sawl gwaith

[image: ]       [image: ]

Tynnu sawl gwaith gan ddefnyddio llinell rhifau neu far gleiniau.

                 [image: ]

Defnyddio symbolau i gynrychioli rhifau nad ydym yn eu gwybod er mwyn cwblhau hafaliadau gan ddefnyddio gweithrediadau gwrthdro.
[image: ]

